open-index/open-wikipedia-markdown huggingface dataset:
Ελεονώρα της Ναβάρρας

Η **Ελεονώρα της Ναβάρρας** (*Leonor*, 2 Φεβρουαρίου 1426 - 12 Φεβρουαρίου 1479) από τον Οίκο της Τραστάμαρα, αντιβασίλισσα της Ναβάρρας (1455 - 1479) και για σύντομο χρονικό διάστημα βασίλισσα της Ναβάρρας (1479), ήταν το μικρότερο παιδί και κόρη του Ιωάννη Β΄ της Αραγωνίας και της Λευκής Α΄ της Ναβάρρας. Διετέλεσε για ένα σύντομο χρονικό διάστημα βασίλισσα της Ναβάρρας (1479), στέφθηκε βασίλισσα στις 28 Ιανουαρίου 1479 στην Τουδέλα. Τα Κορτές της Παμπλόνα κήρυξαν την Ελεονώρα στις 9 Αυγούστου 1427 νόμιμη διάδοχο των γονέων της, μετά τον θάνατο της μητέρας της ο πατέρας της κατέλαβε την Ναβάρρα. 

Παντρεύτηκε τον Γκαστών Β΄, κόμη της Φουά (1441), μετακινήθηκε με τον σύζυγο της στο Μπήρν. Ο πατέρας της αποκλήρωσε την αδελφή της Λευκή Β΄ της Ναβάρρας και τον αδελφό της Κάρολο της Βιάνα (1455) για χάρη της Ελεονώρας η οποία μετακινήθηκε στην Σανγκουέσα. Συνέχισε να διατηρεί την αντιβασιλεία μετά τον θάνατο του αδελφού της Καρόλου (1461), η Συνθήκη του Ολίτ (1462) την οποία υπέγραψε ο πατέρας της αναγνώρισε τον ίδιο τον Ιωάννη Β΄ βασιλιά της Ναβάρρας ενώ η μεγαλύτερη αδελφή της Λευκή ήταν αιχμάλωτη υπό την φροντίδα της ίδιας της Ελεονώρας. Το 1464 η αδελφή της πέθανε δηλητηριασμένη, οι περισσότεροι θεώρησαν υπεύθυνη για τον θάνατο της τον πατέρα της και την ίδια την Ελεονώρα. Ο πατέρας της ήταν βασιλιάς της Ναβάρρας μέχρι τον θάνατο του (1479) στην συνέχεια ορκίστηκε βασίλισσα η ίδια η Ελεονώρα αλλά πέθανε αμέσως μετά σε δυο βδομάδες σε ηλικία 53 ετών.
Ο μεγαλύτερος γιος της Γκαστών είχε πεθάνει πρόωρα (1470), την διαδέχθηκε ο εγγονός της Φραγκίσκος Φοίβος της Ναβάρρας γιος του Γκαστών.

## Οικογένεια
Με τον γάμο της με τον Γκαστόν Δ΄ κόμη της Φουά απέκτησε: 
* Μαρία 1443-1467, παντρεύτηκε τον Γουλιέλμο Η΄ Παλαιολόγο μαρκήσιο του Μομφερράτου.
* Γκαστόν 1444-1470, πρίγκιπας της Βιάνα
* Πέτρος 1449-1490, καρδινάλιος, επίσκοπος του Βανν.
* Ιωάννης 1450-1500, υποκόμης του Ναρμπόν.
* Ιωάννα 1454-1476, παντρεύτηκε τον Ιωάννη Ε΄ κόμη του Αρμανιάκ.
* Μαργαρίτα 1458-1486, παντρεύτηκε τον Φραγκίσκο Β΄ των Ντρε-Μονφόρ δούκα της Βρετάνης.
* Αικατερίνη 1460-1494, παντρεύτηκε τον Γκαστόν Β΄ των Φουά κόμη του Κανντάλ. Η κόρη τους:
** Άννα, παντρεύτηκε τον Βλαδίσλαο Β΄ των Γιαγκελόνων της Ουγγαρίας & Βοημίας.
* Ισαβέλλα 1462, απεβίωσε μικρή
* Ελεονώρα 1466, απεβίωσε μικρή 
* Ιάκωβος 1469-1500, κόμης του Μονφόρ.

## Πρόγονοι

## Παραπομπές


## Πηγές
*Anthony, Raoul: Identification et Etude des Ossements des Rois de Navarre inhumés dans la Cathédrale de Lescar (Identification and Study of the Bones of the Kings of Navarre buried at the Cathedral of Lescar), Paris, Masson, 1931
*1494: Hieronymous Munzer, Compostela, and the Codex Calixtinus, Jeanne E. Krochalis, The Pilgrimage to Compostela in the Middle Ages, ed. Maryjane Dunn and Linda Kay Davidson, (Routledge, 1996)
*The Cambridge Modern History, ed. A.W. Ward, G.W. Prothero and Stanley Leathes, (Macmillan Company, 1911)

## Εξωτερικοί σύνδεσμοι
*Η αριστοκρατία της Τουλούζης
*Μεσαιωνική ιστορία της Ναβάρρας

Κατηγορία:Οίκος της Τραστάμαρα
Κατηγορία:Βασίλισσες της Ναβάρρας
Κατηγορία:Ινφάντας της Αραγωνίας
Κατηγορία:Ινφάντας της Ναβάρρας
Κατηγορία:Γαλλίδες κόμισσες
Γιου Τσανγκ-σουν

Ο **Γιου Τσανγκ-σουν** (6 Αυγούστου 1918 – 2 Ιουνίου 2010), ήταν Πρωθυπουργός της Νότιας Κορέας από τις 4 Ιανουαρίου 1982 έως τις 24 Ιουνίου του 1982.
 Ο Γιου γεννήθηκε στο Άντζου της Επαρχίας Νότιου Πιονγκάν, μια πόλη η οποία βρίσκεται στην σημερινήΒόρεια Κορέα. Σπούδασε στην Εμπορική Σχολή της Πιονγιάνγκ (평양상업학교). Σπούδασε στο Κολέγιο Χέιστινγκς της Νεμπράσκα, και αποφοίτησε το 1950. Το επόμενο έτος, μπήκε στην υπηρεσία της νοτιοκορεατικής κυβέρνησης, δουλεύοντας στο υποκατάστημα της Τράπεζας της Κορέας στο Τόκιο. Έγινε επικεφαλής της Ένωσης Διεθνούς Εμπορίου της Κορέας, και έπαιξε σημαντικό ρόλο στην νίκη της υποψηφιότητας της Σεούλ για την διοργάνωση των Ολυμπιακών Αγώνων του 1988. Επίσης, ήταν επικεφαλής της αμερικανοκορεατικής επιτροπής για την οικονομική συνεργασία.

Επίσης ήταν επίτιμος διδάκτορας οικονομικών στο Πανεπιστήμιο Κιουνγκχί. 

## Παραπομπές


Κατηγορία:Πρωθυπουργοί της Νότιας Κορέας
Κύπελλο Κύπρου πετοσφαίρισης ανδρών 1990-91

Το **Κύπελλο Κύπρου 1990-91** ήταν η 17η έκδοση του Κυπέλλου Κύπρου (14η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1990-91. Νικήτρια ήταν η Ανόρθωση για 8η φορά στην ιστορία της.

## Προκριματικά
Στα προκριματικά συμμετείχαν 4 από τις 10 ομάδες. 

## Προημιτελικά
Στην προημιτελική φάση (19 Νοεμβρίου 1990) έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




1Ο Άρης Πολεμίου δεν παρουσιάστηκε στον επαναληπτικό αγώνα, ο οποίος κατακυρώθηκε υπέρ της Ολυμπιάδας με 3-0 σετ.

## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Ανόρθωση και η Νέα Σαλαμίνα. Το παιχνίδι διεξήχθη στις 4 Μαρτίου 1991 στο Λευκόθεο Κλειστό Γυμναστήριο στη Λευκωσία. Νικήτρια ήταν η Ανόρθωση με σκορ 3-1 σετ (15-8, 17-15, 5-15, 15-10).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1990
Κατηγορία:Πετοσφαίριση το 1991
Πολυθέα Τρικάλων

Με την ονομασία **Πολυθέα Τρικάλων** μπορεί να αναφέρονται οι εξής οικισμοί:

* Πολυθέα Ασπροποτάμου Τρικάλων, οικισμός της δημοτικής ενότητας Ασπροποτάμου του Δήμου Καλαμπάκας.
* Πολυθέα Ροποτού Τρικάλων, οικισμός της δημοτικής ενότητας Πύλης του Δήμου Πύλης.

## Δείτε επίσης
* Πολυθέα
Κύπελλο Κύπρου πετοσφαίρισης ανδρών 1989-90

Το **Κύπελλο Κύπρου 1989-90** ήταν η 16η έκδοση του Κυπέλλου Κύπρου (13η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1989-90 και οι 8 ομάδες της Β΄ κατηγορίας 1989-90. Νικήτρια ήταν η Νέα Σαλαμίνα για 2η φορά στην ιστορία της.

## Προκριματικά
Στα προκριματικά συμμετείχαν 4 από τις 18 ομάδες. Έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Α΄ γύρος
Στον Α΄ γύρο έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




1Ο Ζήνων Λάρνακας δεν παρουσιάστηκε στους αγώνες. Η Ανόρθωση προκρίθηκε χωρίς αγώνες.
2Ο Φοίνικας Πύλας προκρίθηκε λόγω καλύτερης διαφοράς πόντων.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Νέα Σαλαμίνα και η Ανόρθωση. Το παιχνίδι διεξήχθη στις 24 Ιουνίου 1990 στο Λευκόθεο Κλειστό Γυμναστήριο στη Λευκωσία. Νικήτρια ήταν η Νέα Σαλαμίνα με σκορ 3-0 σετ (15-10, 15-9, 15-6).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1989
Κατηγορία:Πετοσφαίριση το 1990
Φρανσουά ντ'Ορλεάν (1961-2017)

Ο **Φραγκίσκος** (γαλλ.: *François d'Orléans*, 7 Φεβρουαρίου 1961 - 31 Δεκεμβρίου 2017) από τον Οίκο των Βουρβόνων-Ορλεάνης ήταν κόμης του Κλερμόν (*Clermont*).

## Βιογραφία
Ήταν γιος του Ανρί κόμη του Παρισιού και διεκδικητή βασιλιά, ως Ερρίκου (Ζ΄), της Γαλλίας και της Μαρίας-Θηρεσίας της Βυρτεμβέργης, κόρης του Φιλίππου-Αλβέρτου δούκα της Βυρτεμβέργης.

Η μητέρα του υπέφερε από τοξοπλάσμωση, με αποτέλεσμα ο Φραγκίσκος και η αδελφή του Λευκή να είναι διανοητικά καθυστερημένοι. Ήταν διάδοχος, αλλά το 2006 ο πατέρας του ονόμασε τον δευτερότοκο γιο του Ιωάννη δούκα του Βαντόμ ως διάδοχο (δελφίνο).

## Πρόγονοι




## Παραπομπές

## Βιβλιογραφία
* Philippe de Montjouvent, *Le comte de Paris et sa descendance*, Du Chaney Eds, Paris, 1998, .
* Georges Poisson, *Les Orléans, une famille en quête d'un trône*, Perrin, Paris, 1999 .
* Henri d'Orléans, *Ma Vie*, Tallandier, Paris, 2003.
* Henri d'Orléans, *À mes fils*, Albin Michel, Paris, 1990.

Κατηγορία:Οίκος της Ορλεάνης
Κατηγορία:Κόμητες του Κλερμόν
Βασίλης Κραψίτης

Ο **Βασίλης Κραψίτης** (1921-2004) ήταν Έλληνας ποιητής, πεζογράφος και συγγραφέας μελετών σχετικών με την Ήπειρο.

## Βιογραφικά στοιχεία
Ο Κραψίτης γεννήθηκε στην Παραμυθιά και ήταν πτυχιούχος της Νομικής Σχολής του Πανεπιστημίου Αθηνών και του Πάντειου Πανεπιστημίου (τότε γνωστού ως «Πάντειος Ανωτάτη Σχολή Πολιτικών Επιστημών και Δημοσίων Υπαλλήλων»). Ακολούθησε σταδιοδρομία δημόσιου υπαλλήλου στον εφοριακό κλάδο και διετέλεσε επιθεωρητής οικονομικών εφοριών, γενικός γραμματέας του Υπουργείου Δικαιοσύνης και πρόεδρος του Ελεγκτικού Συνεδρίου. Υπήρξε ένα από τα ιδρυτικά μέλη της Εταιρείας Ηπειρωτικών Μελετών, ενώ το 1971 ίδρυσε τον σύλλογο «Οι φίλοι του Σουλίου». Τιμήθηκε με αρκετές διακρίσεις για τη φιλολογική και την κοινωνική του δράση.

## Εργογραφία
### Ποιητικές συλλογές
* *Αστροφεγγιές* (1951)
* *Ικεσία* (1953)
* *Ανοιξιάτικη μελωδία* (1960)
* *Οδύνη και φως* (1962)
* *Τα τείχη* (1970)
* *Στοχάζομαι το Σύμπαν για ένα δρόμο* (1975)
* *Ωδή και επίγνωση*
* *Φως από τους τάφους* (1981)
* *Ο μύθος* (1982)
* *Ο Ορφέας δε γύρισε πίσω* (1983)
* *`Ιδε ο άνθρωπος* (1988)
* *Αρετά πολύμοχθε γένει βροτείω* (1991)

### Πεζογραφία και μελέτες
* *Πέρα από τα όνειρα* (μυθιστόρημα)
* *Ηπειρώτες λυρικοί* (1955, 1958, 1969, 1970)
* *Το τραγούδι της λευτεριάς (Η απελευθέρωση των Ιωαννίνων στην ποίηση)* (1957, 1970)
* *Σουλιώτικη ραψωδία* (1958)
* *Ταξίδι στην Ήπειρο* (1960, 1970), 425 σελ.
* *Ανεβαίνοντας στο [[Σούλι Θεσπρωτίας|Σούλι]]* (ταξιδιωτικό, 1965, 1972)
* *Τοπία και ψυχή* (ταξιδιωτικό, 1968)
* *Θεσπρωτοί λόγιοι*
* *Σουλιώτικα ανάλεκτα* (1971)
* *Θεσπρωτικά* (1972)
* *Ο θάνατος και ο τάφος του [[Μάρκος Μπότσαρης|Μάρκου Μπότσαρη]]* (1973)
* *Συμβολή στην καταγωγή του καλόγερου Σαμουήλ του Κουγκίου* (1974) 
* *Συμβολή στην ιστορία των [[Σουλιώτες|Σουλιωτών]]* (1976)
* *Λόγιοι της Ηπείρου (1430-1912)* (2 τόμοι, 1979-1981)
* *Η αληθινή ιστορία του Σουλίου (1600-1803)* (1982)
* *Οι Σουλιώτες στα Εφτάνησα και οι πόλεμοί τους στην Ήπειρο (1804-1822)* (1982)
* *Οι Σουλιώτες από του έπους του Μεσολογγίου μέχρι και της εποχής μας (1823-1983)* (1983), 294 σελ.
* *Η Ιστορία της Παραμυθιάς* (1985, 1991), 246 σελ.
* *Οι Μουσουλμάνοι Τσάμηδες της Θεσπρωτίας* (1986), 236+31 σελ.
* *Το Βορειοηπειρωτικό Ζήτημα* (1988)
* *Σύγχρονοι Ηπειρώτες ευεργέτες (1913-1986)* (1987)
* *Η Ιστορία των [[Ιωάννινα|Ιωαννίνων]] (Θ΄ Αιώνας μέχρι 1913)* (1988), 247 σελ.
* *Οι [[Αρβανίτες]], «Παγά λαλέουσα» ελληνισμού και Ορθοδοξίας* (1989), 180 σελ.
* *Μελετήματα* (1990), 255 σελ.
* *Η ιστορία του Μαργαριτίου* (1992)
* *Ο Λευτέρης Χρ. Μάντζικας : Μέγας Ηπειρώτης Ευεργέτης* (1993)

Ο Βασίλης Κραψίτης συνέγραψε επίσης οκτώ πραγματείες δημοσιονομικού και διοικητικού δικαίου.

## Παραπομπές


## Πηγές
* Γύζη, Ελένη Π.: *Βασίλης Κραψίτης: Ο φιλόσοφος ποιητής και άνθρωπος*, Αθήνα 1978
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 16 (1972), σελ. 266

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες συγγραφείς του 20ού αιώνα
Aegean Oil

Η **Aegean Oil** είναι ελληνική εταιρεία πετρελαιοειδών, η οποία κατέχει εκατοντάδες πρατήρια καυσίμων σε όλη τη χώρα. Η εταιρεία είναι συμφερόντων του επιχειρηματία Δημήτρη Μελισσανίδη και του αδελφού του Ιάκωβου. 

Οι αδελφοί Μελισσανίδη, οι οποίοι κατείχαν την εταιρεία *Αιγαίον Οϊλ ΑΕ,*  εξαγόρασαν το 1999 την EVROIL, μια μικρή εταιρεία που δραστηριοποιείτο εμπορικά στον νόμο Έβρου και ανέπτυξαν μέσω αυτής -και αφού ο Ιάκωβος Μελισσανίδης μετακινήθηκε στην Αλεξανδρούπολη- το δίκτυο της εταιρείας, το οποίο τα δύο πρώτα χρόνια αριθμούσε περί τα 150 πρατήρια στην βόρεια Ελλάδα. Παράλληλα άρχισε η πανελλαδική ανάπτυξη του δικτύου με το εμπορικό σήμα Aegean. Σήμερα το δίκτυο πωλήσεων της Aegean αριθμεί πάνω από 700 πρατήρια σε όλη την Ελλάδα. 

Η εταιρεία κατά το έτος 2024 είχε ετήσιο κύκλο εργασιών περίπου 1 δισ. ευρώ. και συνολικά απασχολούσε περί τους 2.500 εργαζόμενους.

## Αναφορές


Κατηγορία:Ελληνικές επιχειρήσεις πετρελαιοειδών και αερίου
Ζαν ντ'Ορλεάν (1965)

Ο **Ζαν ντ'Ορλεάν** (γαλλικά: *Jean d'Orleans*, γεννημένος στις 19 Μαΐου 1965) είναι επικεφαλής του Οίκου της Ορλεάνης και δούκας του Βαντόμ. Φέρει τον τίτλο τού κόμη τού Παρισιού και ως Ιωάννης (Δ΄) είναι ο νόμιμος διεκδικητής τού στέμματος στη Γαλλία από τη μεριά των Ορλεανιστών.

## Βιογραφία
Είναι ο δευτερότοκος γιος του Ερρίκου κόμη της Ορλεάνης και διεκδικητή βασιλιά, ως Ερρίκου (Ζ΄), της Γαλλίας και της Μαρίας-Θηρεσίας, κόρης του Φιλίππου-Αλβέρτου δούκα της Βυρτεμβέργης.

Επειδή ο μεγαλύτερος αδελφός του Φραγκίσκος του Κλερμόν ήταν διανοητικά καθυστερημένος, ο Ιωάννης θεωρήθηκε από τους Ορλεανιστές ως διάδοχος του πατέρα του.

## Οικογένεια
Το 2001 νυμφεύτηκε τη Φιλομένα ντε Τόρνος υ Στάινχαρτ, κόρη του Αλφόνσο ντε Τόρνος υ Θουμπιρία και έχει τέκνα:
* Γκαστόν γενν. 2009.
* Αντουανέτα γενν. 2012.
* Λουίζα-Μαργαρίτα γενν. 30 Ιουλίου 2014.
* Ιωσήφ γενν. 2 Ιουνίου 2016.

## Πρόγονοι




## Παραπομπές

## Εξωτερικοί σύνδεσμοι
* Official website 
* Duke of Vendôme Jean d’Orléans stakes his claim to French throne, *The Times*, 10 October 2009.

Κατηγορία:Δούκες του Βαντόμ
Κατηγορία:Οίκος της Ορλεάνης
Εντ ντ'Ορλεάν (1968)

Ο **Εύδης**, γαλλ. Eudes d'Orléans (γενν. 18 Μαρτίου 1968) από τον Οίκο της Ορλεάνης είναι δούκας του Ανγκουλέμ. 

## Βιογραφία
Είναι ο τρίτος γιος του Ερρίκου κόμη του Παρισιού και διεκδικητή βασιλιά, ως Ερρίκου (Ζ΄), της Γαλλίας και της Μαρίας-Θηρεσίας, κόρης του Φιλίππου-Αλβέρτου δούκα της Βυρτεμβέργης.

## Οικογένεια
Το 1999 νυμφεύτηκε τη Μαρί-Λιές-Κλωντ-Άννα-Ρολάν, κόρη του Λουί-Μεριαντέκ κόμη του Ροάν-Σαμπό και έχει τέκνα:
* Τερέζ-Ιζαμπέλ-Μαρί-Ελεονόρ γενν. 2001.
* Πιέρ-Ζαν-Μαρί γενν. 2003.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Οίκος της Ορλεάνης
Σαρλ-Φιλίπ ντ'Ορλεάν

Ο **Κάρολος-Φίλιππος**, γαλλ. Charles-Philippe d'Orléans (γενν. 3 Μαρτίου 1973) από τον Οίκο των Βουρβόνων-Ορλεάνης είναι δούκας του Ανζού.

## Βιογραφία
Είναι ο πρωτότοκος γιος του Μιχαήλ κόμη του Εβρέ και της Βεατρίκης, κόρη του Μπρούνο-Μαρί-Εμιλιάν Πασκιέ ντε Φρανλιέ.

## Οικογένεια
Νυμφεύτηκε το 2008 την Ντιάνα Άλβαρες Περέιρα ντε Μέλο, κόρη και κληρονόμο τού Χάιμε Άλβαρες Περέιρα ντε Μέλο, 10ου δούκα του Κανταβάλ και έχει τέκνο:
* Ιζαμπέλ γενν. 2012.

Η σύζυγός του έγινε η 11η δούκισσα τού Κανταβάλ.

## Πρόγονοι




## Παραπομπές


## Εξωτερικοί σύνδεσμοι
* Website of the duc d'Anjou
* Official website (Institut de la Maison Royale de France)
* ''Hello Magazine'' profile; 10 September 2007; accessed 16 April 2014.

Κατηγορία:Οίκος της Ορλεάνης
Ιάκωβος της Ορλεάνης

Ο **Ιάκωβος**, γαλλ. Jacques d'Orléans (γενν. 25 Ιουνίου 1941)  είναι δούκας της Ορλεάνης του Οίκου των Βουρβόνων-Ορλεάνης.

## Βιογραφία
Είναι ο τέταρτος γιος του Ερρίκου κόμη του Παρισιού και διεκδικητή βασιλιά, ως Ερρίκου (ΣΤ΄), της Γαλλίας και της Ισαβέλλας της Ορλεάνης, κόρης του Πέτρου ντε Αλκάνταρα πρίγκιπα του Γκράο-Παρά.

## Οικογένεια
Το 1969 νυμφεύτηκε τη Ζερσάντ-Τερέζ-Φρανσουάζ ντε Σαμπράν-Ποντεβέ
, κόρη του Μαρί-Ζοζέφ-Ελζεάρ-Φουλκ δούκα του Σαμπράν-Ποντεβέ και έχει τέκνα:
* Ντιάν γενν. 1952, παντρεύτηκε τον Αλεξί ντε Νουάγ.
* Σαρλ-Λουί γενν. 1972, δούκας του Σαρτρ. Νυμφεύτηκε την Ιλεάνα Μάνου,  από την Οικογένεια Μάνου με καταγωγή από το Φανάρι της Κωνσταντινούπολης.
* Φουλκ γενν. 1974, δούκας του Ωμάλ.

## Πρόγονοι


## Παραπομπές


## Εξωτερικοί σύνδεσμοι
* Official website of the Count of Paris

Κατηγορία:Οίκος της Ορλεάνης
Κατηγορία:Γάλλοι πολωνικής καταγωγής
Σαρλ-Λουί ντ'Ορλεάν

Ο **Κάρολος-Λουδοβίκος**, γαλλ. Charles-Louis d'Orléans (γενν. 28 Ιουλίου 1972) από τον Οίκο των Βουρβόνων-Ορλεάνης είναι δούκας του Σαρτρ.

## Βιογραφία
Είναι ο πρωτότοκος γιος του Ιακώβου δούκα της Ορλεάνης και της Ζερσάν ντε Σαμπράν-Ποντβέ, κόρης του Μαρί-Ζοζέφ-Ελζεάρ-Φουλκ δούκα του Σαμπράν-Ποντεβέ.

## Οικογένεια
Το 1997 νυμφεύτηκε στη Σκιάθο την Ιλεάνα Μάνου, κόρη του Κωνσταντίνου Μάνου πυρηνικού Φυσικού και της Σίβυλλας Χρυσοβελόνη. Ο πατέρας του Κωνσταντίνου, ο Αλέξανδρος Μάνος είναι εξάδελφος της Ασπασίας Μάνου, συζύγου του Αλεξάνδρου βασιλιά της Ελλάδας. Η Οικογένεια Μάνου κατάγεται από το Φανάρι της Κωνσταντινούπολης: ο Αλέξανδρος Μάνος και η Ασπασία είναι τρισεγγονοί του Δημητρίου Μάνου, ποστέλνικου της Βλαχίας και της Μολδαβίας. Το ζεύγος έχει τέκνα:
* Φιλίπ γενν. 1998.
* Λουίζ γενν. 1999.
* Ελέν γενν. 2001.
* Κονσταντινοσ γενν. 2003
* Ιζαμπέλ γενν. 2005.

## Πρόγονοι




## Παραπομπές


## Εξωτερικοί σύνδεσμοι
* 
* Official website of the Count of Paris 

Κατηγορία:Δούκες της Σαρτρ
Κατηγορία:Οίκος της Ορλεάνης
Τιμπώ ντ'Ορλεάν

Ο **Τιμπώ (Θεοβάλδος)**, γαλλ. Thibaut d'Orléans (γενν. 20 Ιανουαρίου 1948) από τον Οίκο των Βουρβόνων-Ορλεάνης είναι κόμης του Λα Μαρς.

## Βιογραφία
Είναι ο πέμπτος γιος του Ερρίκου κόμη του Παρισιού και διεκδικητή βασιλιά, ως Ερρίκου (ΣΤ΄), της Γαλλίας και της Ισαβέλλας της Ορλεάνης-Μπραγκάνσα, κόρης του Πέτρου ντε Αλκάνταρα πρίγκιπα του Γκράο-Παρά.

## Οικογένεια
Το 1942 νυμφεύτηκε τη Μάριον-Μερθέδες, κόρη του Τζέιμς Γκόρντον-Ορρ και έχει επιζόν τέκνο:
* Ροβέρτος γενν. 1976, πρίγκιπας της Γαλλίας.

## Πρόγονοι


## Παραπομπές

## Εξωτερικοί σύνδεσμοι
* Official website

Κατηγορία:Οίκος της Ορλεάνης
Ρομπέρ ντ'Ορλεάν (1976)

Ο **Ροβέρτος** (γαλλικά: Robert' d'Orléans, γενν. 6 Σεπτεμβρίου 1976) από τον Οίκο των Βουρβόνων-Ορλεάνης είναι κόμης του Λα Μαρς.

## Βιογραφία
Γεννήθηκε στο Εδιμβούργο και είναι το μόνο τέκνο του Τιμπώ κόμη του Λα Μαρς και της Μάριον-Μερθέδες, κόρης του Τζέιμς Γκόρντον-Ορρ. Πατέρας του Τιμπώ είναι ο Ερρίκος κόμης του Παρισιού και διεκδικητής βασιλιάς, ως Ερρίκος (ΣΤ΄), της Γαλλίας, σύμφωνα με την άποψη των Ορλεανιστών.

## Πρόγονοι




## Παραπομπές


## Εξωτερικοί σύνδεσμοι
*Ερρίκος του Παρισιού official website: Institut de la Maison Royale de France

Κατηγορία:Οίκος της Ορλεάνης
Φουλκ ντ'Ορλεάν

Ο **Φουλκ**, γαλλ. Foulques d'Orléans (γενν. 9 Ιουλίου 1974) από τον Οίκο των Βουρβόνων-Ορλεάνης είναι δούκας του Ωμάλ.

## Βιογραφία
Ο Φουλκ-Τιμπώ-Ρομπέρ-Ζακ-Ζερώντ-Ζαν-Μαρί είναι ο δευτερότοκος γιος του Ιακώβου δούκα της Ορλεάνης και της Ζερσάν ντε Σαμπράν-Ποντεβέ, κόρης του Μαρί-Ζοζέφ-Ελζεάρ-Φουλκ δούκα του Σαμπράν-Ποντεβέ. 

Πατέρας του Ιακώβου είναι ο Ερρίκος κόμης του Παρισιού και διεκδικητής βασιλιάς, ως Ερρίκος ΣΤ΄, της Γαλλίας. Ως γιος του Ιακώβου, ο Φουλκ είναι ο 92ος διάδοχος της Γαλλίας.

Μεγαλύτερος αδελφός του είναι ο Κάρολος-Λουδοβίκος δούκας του Σαρτρ, σύζυγος της Ιλεάνας Μάνου, από την Οικογένεια Μάνου με καταγωγή από το Φανάρι της Κωνσταντινούπολης.

## Πρόγονοι




## Παραπομπές


## Εξωτερικοί σύνδεσμοι
* Official website of the Count of Paris 

Κατηγορία:Οίκος της Ορλεάνης
Παπάς (επώνυμο)

**Παπάς** (θηλ. Παπά) είναι ελληνικό επώνυμο, προερχόμενο από τη λέξη *παπ(π)άς* = ιερέας. Μπορεί να αναφέρεται σε κάποιο από τα παρακάτω πρόσωπα:

## Άντρες
* Αθανάσιος Παπάς, πρώην Μητροπολίτης Χαλκηδόνος του Οικουμενικού Πατριαρχείου.
* Άνθιμος Παπάς, λόγιος του 19ου αι. με καταγωγή από τα Τρίκαλα Θεσσαλίας.
* Ανδρέας Παπάς, αγωνιστής του 1821 με καταγωγή από την Ηλεία.
* Αριστείδης Παπάς, λόγιος και μέλος της Φιλικής Εταιρίας που εκτελέστηκε στην Κωνσταντινούπολη λίγο μετά την έναρξη της Επανάστασης το 1821. 
* Εμμανουήλ Παπάς (1772 - 1821) από τα ηρωικότερα μέλη της Φιλικής Εταιρείας με καταγωγή από τη Δοβίστα Σερρών.
* Νίκος Παπάς, ποδοσφαιριστής ο ποίος αγωνιζόταν στην ομάδα του Άρη Θεσσαλονίκης.
* Ντενί Παπάς ή Ντενί Παπαστρατιντές, Γάλλος ποδοσφαιριστής, ελληνικής καταγωγής, ο οποίος αγωνίστηκε στην Ολιμπίκ Λυών της Γαλλίας.

## Γυναίκες
* Ειρήνη Παπά (1929-2022), ηθοποιός
* Κατίνα Παπά (1900 - 1959), συγγραφέας από το Γιαννιτσάτι της Βορείας Ηπείρου

Το όνομα Παπάς μπορεί αναφέρεται και στα παρακάτω:
* Παπάς, νησί που βρίσκεται στα Μικρασιατικά παράλια της Τουρκίας, βορειανατολικά της Ρόδου
* Παπάς, στοιχηματικό παιχνίδι απάτης 

## Δείτε επίσης
* Παππάς
Μητροπολίτης Θεσσαλιώτιδος και Φαναριοφερσάλων Κύριλλος Β΄

Ο **Μητροπολίτης Κύριλλος** (κατά κόσμον *Γεώργιος Χριστάκης*, Κολλίνες Αρκαδίας, 1938 - Λάρισα, 10 Ιανουαρίου 2015) ήταν Έλληνας θεολόγος και ιεράρχης της Εκκλησίας της Ελλάδος, ο οποίος διετέλεσε Μητροπολίτης Κυθήρων από το 1998 έως το 2005 και κατόπιν Μητροπολίτης Θεσσαλιώτιδος και Φαναριοφερσάλων από το 2005 έως την παύση του το 2014.

## Βιογραφικά στοιχεία
Ο κατά κόσμον Γεώργιος Χριστάκης γεννήθηκε το 1938 στις Κολλίνες Αρκαδίας.

Αφού τελείωσε τις εγκύκλιες και γυμνασιακές του σπουδές στην Καρδίτσα, σπούδασε στη Θεολογική Σχολή του Εθνικού και Καποδιστριακού Πανεπιστημίου Αθηνών, από όπου και αποφοίτησε το 1969. 

Το 1959 χειροτονήθηκε διάκονος από τον Μητροπολίτη Θεσσαλιώτιδος και Φαναριοφερσάλων Κύριλλο Α΄ και υπηρέτησε ως διάκονος του Μητροπολιτικού Ναού Καρδίτσης. Το 1968 χειροτονήθηκε πρεσβύτερος από τον Μητροπολίτη Θεσσαλιώτιδος και Φαναριοφερσάλων Κωνσταντίνο, προχειρισθής σε αρχιμανδρίτη. Τη διετία 1968-1970 διετέλεσε εφημέριος και διευθυντής του Οικοτροφείου της Ριζαρείου Σχολής και τη διετία 1969-1971 υπηρέτησε στρατιωτικός ιεροκήρυκας στην Στρατιωτική Σχολή Ευελπίδων και στην Ιερά Μητρόπολη Εδέσσης. Από το 1971 έως την εκλογή του σε επίσκοπο το 1998, υπηρέτησε ως Πρωτοσύγκελλος και ιεροκήρυκας της Ιεράς Μητροπόλεως Θεσσαλιώτιδος και Φαναριοφερσάλων, ενώ διετέλεσε και ηγούμενος της Ιεράς Μονής Κορώνης, ενώ παράλληλα υπηρέτησε και ως καθηγητής θεολογίας στην Μέση Εκπαίδευση. Προσέφερε υπηρεσίες στον έργο της εξωτερικής ιεραποστολής στην Ανατολική Αφρική και την Άπω Ανατολή.

Στις 9 Οκτωβρίου 1998 εξελέγη Μητροπολίτης Κυθήρων, λαμβάνοντας 60 ψήφους. Χειροτονήθηκε στον βαθμό του επισκόπου στον Μητροπολιτικό Ναό Αθηνών εννιά ημέρες αργότερα, από τον Αρχιεπίσκοπο Αθηνών Χριστόδουλο. Στις 27 Ιουνίου 2005 μετατέθηκε στην Ιερά Μητρόπολη Θεσσαλιώτιδος και Φαναριοφερσάλων λαμβάνοντας 60 ψήφους επί 71 ψηφισάντων. 

Τον Ιούνιο του 2014 παύθηκε για λόγους υγείας μετά από εξέταση τριμελούς επιτροπής της Διαρκούς Ιεράς Συνόδου της Εκκλησίας της Ελλάδος, η οποία έκρινε ότι αδυνατούσε να ανταπεξέλθει στα ποιμαντικά και διοικητικά του καθήκοντα.  

Απεβίωσε νοσηλευόμενος στο νοσοκομείο της Λάρισας στις 10 Ιανουαρίου 2015, σε ηλικία 77 ετών. Ενταφιάστηκε όπισθεν του Μητροπολιτικού Ναού Καρδίτσης. 

## Παραπομπές


Κατηγορία:Μητροπολίτες Θεσσαλιώτιδος και Φαναριοφερσάλων
Κατηγορία:Μητροπολίτες Κυθήρων και Αντικυθήρων
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Αλφόνσος της Γκαλιέρα (γιος του Αλφόνσου)

Ο **Αλφόνσος** (ισπ. *Alfonso d'Orléans*, γενν. 2 Ιανουαρίου 1968) από τον Οίκο των Βουρβόνων-Ορλεάνης είναι δούκας της Γκαλιέρα.

## Βιογραφία
Γεννήθηκε στη Σάντα-Κρουζ ντε Τενερίφε των Καναρίων νήσων και είναι ο πρωτότοκος γιος του δον Αλφόνσου διαδόχου της Γκαλιέρα  και της δόνας Αιμιλίας Φερράρα-Πινατέλλι των πριγκίπων του Στρονγκόλι.

Ο πατέρας του Αλφόνσου, ο Αλόνσο ήταν ο πρωτότοκος γιος του Αλβάρο δούκα της Γκαλιέρα, που απεβίωσε το 1997. Επειδή ο Αλόνσο είχε αποβιώσει το 1975, ο Αλφόνσος διαδέχθηκε τον πάππο του το 1997 ως δούκας της Γκαλιέρα.

## Οικογένεια
Το 1994 νυμφεύτηκε τη Βελγίδα Βερονίκ Γκεντέρ, κόρη του Ζαν-Μαρί Γκεντέρ και έχει τέκνο:
* δον Αλόνσο-Χουάν γενν. 1994.

Το 2001 ο Αλφόνσος διαζεύχθηκε.

## Πρόγονοι





## Αναφορές σε πηγές


Κατηγορία:Κανάριες νήσοι
Κατηγορία:Οίκος της Ορλεάνης
Ιερά Μητρόπολις Βεροίας, Ναούσης και Καμπανίας

Η **Ιερά Μητρόπολις Βεροίας, Ναούσης και Καμπανίας** είναι μια από τις Μητροπόλεις των λεγομένων «*Νέων Χωρών*». 

Έδρα της είναι η Βέροια και περιλαμβάνει το μεγαλύτερο τμήμα της Περιφερειακής Ενότητας Ημαθίας (συγκεκριμένα τους Δήμους Βέροιας, Αλεξάνδρειας και Νάουσας) και τμήμα της Περιφερειακής Ενότητας Θεσσαλονίκης (ορισμένα χωριά των Δήμων Δέλτα και Χαλκηδόνας).

Μητροπολίτης είναι από το 1994 ο Παντελεήμων (Καλπακίδης), υπέρτιμος και έξαρχος Θετταλίας.

## Αγιολογία
[thumb|O [Ιωάννης Γ´ Δούκας Βατάτζης|Άγιος Ιωάννης ο Βατάτζης, Αυτοκράτορας και ελευθερωτής της Βέροιας και της ευρύτερης Μακεδονίας από τους Βουλγάρους κατά τον 13ο αι.]]

*Άγιος Απόστολος Ονήσιμος
*Η Αγία Ιερουσαλήμ και τα τέκνα αυτής 
*Ο Άγιος ιερομάρτυρας Αρσένιος επίσκοπος Βεροίας
*Άγιος Ιερομάρτυς Καλλίνικος ο Βεροιεύς
*Ο Άγιος Αντώνιος ο νέος ο εν Βεροία 
*Ο Άγιος Αθανάσιος ο Κουλακιώτης, ο εν Ξηροκρήνη Θεσσαλονίκης μαρτυρήσας το έτος 1774
*Άγιοι Νεομάρτυρες της Ναούσης
*Ο Άγιος Σωσίπατρος ο εν Βεροία
*Άγιος Νικόδημος ο εν Βεροία
*Άγιος Τιμόθεος ο εν Βεροία
*Άγιος Νικάνωρας της Ζάβορδας
*Άγιος Απόστολος Κάρπος
*Άγιος νεομάρτυς Ιωάννης Κουλακιώτης
*Άγιος Θεοφάνης ο εν Ναούση
*Άγιοι Πέντε Ιερομάρτυρες της Ναούσης
*Άγιος Γρηγόριος Παλαμάς
*Άγιος Απόστολος Παύλος (ιδρυτής της εκκλησίας της Βεροίας)
*Άγιος νεομάρτυς Νικόλαος ο Κοκοβίτης
*Άγιος Αθανάσιος Μετεώρων
*Άγιος Χρυσόστομος Σμύρνης, του οποίου το πετραχήλι και η ζώνη εκτίθενται στο Κειμηλιαρχείο της Μονής Δοβρά.

## Αρχιερατικές Περιφέρειες

## Επισκοπικός κατάλογος

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
* 
* 
* 

## Εξωτερικοί σύνδεσμοι
*Ιερά Μητρόπολις Βεροίας, Ναούσης και Καμπανίας, επίσημη ιστοσελίδα

Βεροιας
Ένοπλες Δυνάμεις της Δημοκρατίας της Κορέας

Οι **Ένοπλες Δυνάμεις της Δημοκρατίας της Κορέας** (κορεατικά: 대한민국 국군, χάντσα: 大韓民國國軍) είναι οι ένοπλες δυνάμεις της Νότιας Κορέας. Συγκροτήθηκαν το 1948, μετά τη διαίρεση της Κορέας. Οι ένοπλες δυνάμεις της Δημοκρατίας της Κορέας είναι μία από τις μεγαλύτερες μόνιμες ένοπλες δυνάμεις στον κόσμο, με αναμενόμενη δύναμη προσωπικού 3.725.000 το 2016 (625.000 εν ενεγεία και 3.100.000 εφεδρεία).

Οι στρατιωτικές δυνάμεις της Νότιας Κορέας είναι υπεύθυνες για τη διατήρηση της κυριαρχίας και της εδαφικής ακεραιότητας της δημοκρατίας, αλλά συχνά συμμετέχουν σε ανθρωπιστικές προσπάθειες και στην αντιμετώπιση φυσικών καταστροφών σε εθνικό επίπεδο. Πιο πρόσφατα, ο στρατός της Νότιας Κορέας άρχισε να αυξάνει τη συμμετοχή του στις διεθνείς υποθέσεις, αναγνωρίζοντας το ρόλο και την ευθύνη του ως την ενδέκατη οικονομική δύναμη στον κόσμο όσον αφορά το ΑΕΠ. Ο στρατός της Νότιας Κορέας έχει συμμετάσχει σε διάφορες επιχειρήσεις διατήρησης της ειρήνης και αντιτρομοκρατικές επιχειρήσεις. Αναγνωρίζεται ως ένας από τους πιο επαγγελματικούς στρατούς της Ασίας και του κόσμου.

## Παραπομπές


## Εξωτερικοί σύνδεσμοι
* 

Κατηγορία:Στρατός της Νότιας Κορέας
Ιαπωνικές Δυνάμεις Αυτοάμυνας

Οι **Ιαπωνικές Δυνάμεις Αυτοάμυνας** (ιαπωνικά: 日本国自衛隊) είναι οι ενοποιημένες στρατιωτικές δυνάμεις της Ιαπωνίας που ιδρύθηκαν το 1954 και εποπτεύονται από το Υπουργείο Άμυνας. Τα τελευταία χρόνια έχουν ασχοληθεί με διεθνείς ειρηνευτικές επιχειρήσεις, συμπεριλαμβανομένης της Ειρηνευτικής Δύναμης του ΟΗΕ. Οι πρόσφατες εντάσεις, ιδίως με τη Βόρεια Κορέα, έχουν αναζωπυρώσει τη συζήτηση σχετικά με το καθεστώς των Ιαπωνικών Δυνάμεων Αυτοάμυνας και τη σχέση τους με την ιαπωνική κοινωνία. Οι νέες στρατιωτικές κατευθυντήριες γραμμές, που ανακοινώθηκαν τον Δεκέμβριο του 2010, κατήυθυναν τις Ιαπωνικές Δυνάμεις Αυτοάμυνας μακριά από το επίκεντρο του Ψυχρού Πολέμου στην πρώην Σοβιετική Ένωση, εστιάζοντας στην Κίνα, ιδίως όσον αφορά την εδαφική διαμάχη για τις νήσους Σενκάκου.

## Παραπομπές


## Εξωτερικοί σύνδεσμοι
* 

Κατηγορία:Στρατός της Ιαπωνίας
Βάκλον

[thumb|320px|Βάκλον ενός [Πέος κυνοειδούς|σκυλίσιου πέους· το βέλος δείχνει τον ουρηθρικό αύλακα.]]
[thumb|Απολιθωμένο ''βάκλον'' μιας [αρκούδας από το Μειόκαινο.]]

Το **βάκλον** (επίσης **κόκκαλο πέους** ή **οστό πέους**, λατ.: **baculum**) είναι οστό που βρίσκεται στο πέος πολλών πλακουντοφόρων θηλαστικών. Απουσιάζει στο ανθρώπινο πέος, αλλά υπάρχει στα πέη άλλων πρωτευόντων, όπως στον γορίλα και στον χιμπατζή. Το οστό βρίσκεται πάνω από την ουρήθρα των αρσενικών και βοηθά στη σεξουαλική αναπαραγωγή διατηρώντας επαρκή ακαμψία κατά τη διάρκεια της σεξουαλικής διείσδυσης. Το ομόλογο του βάκλου στα θηλυκά θηλαστικά είναι γνωστό ως baubellum- οστό στην κλειτορίδα.

## Παραπομπές


Κατηγορία:Ανατομία των θηλαστικών
Κατηγορία:Ανδρολογία
Κατηγορία:Πέος
Βερισμός (μουσική)

Ο **βερισμός** στη μουσική είναι η αισθητική η οποία, από το τέλος του 19ου αιώνα, κυρίως μέσω του λυρικού θεάτρου, προβάλλει θέματα της καθημερινής κοινωνικής ζωής, με έμφαση στον ρεαλισμό και τα βίαια πάθη των απλών ανθρώπων. Ο όρος προέρχεται από την ιταλική λέξη *verismo* «ωμός ρεαλισμός»  
## Βιβλιογραφία
*«Λεξικό Μουσικής και Μουσικών» (Dictionary of Music and Musicians) του George Grove, D. C. L (Oxford, 1880)
*Baker’s biographical dictionary of musicians, on line
*Rob. Eitner, Biographisch-bibliographisches Quellen-LexiKon, on line
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Νάσος Μαγγιώρος, επιμέλεια λήμματος στην εγκυκλοπαίδεια «Πάπυρος Λαρούς Μπριτάνικα», έκδοση 1991, τόμος 14, σ. 85
*Enciclopedia Bompiani-Musica, Milano (εκδ. ΑΛΚΥΩΝ, 1985)
*Eric Blom*The New Everyman Dictionary of Music* (Grove Weidenfeld, N. York, 1988)
*Carner, Mosco (1985). Giacomo Puccini, Tosca (Reprinted ed.). Cambridge [Cambridgeshire]: Cambridge University Press. p.&nbsp;6. ISBN 0-521-22824-7.
*Mallach, Alan (2007). The Autumn of Italian Opera: From Verismo to Modernism, 1890 - 1915. Lebanon, NH: Northeastern University Press. p.&nbsp;42 et seq.
*Mandeson, «Τέλειο Ιταλο Ελληνικό Λεξικό», εκδ. Διαγόρας
*Νάσος Μαγγιώρος, επιμέλεια λήμματος στην εγκυκλοπαίδεια «Πάπυρος Λαρούς Μπριτάνικα», έκδοση 1991, τόμος 14, σ. 100-1
*Schoell, William (2006). The Opera of the Twentieth Century. Jefferson North Carolina: McFarland and Co., Inc. ISBN 978-0-7864-2465-8

Κατηγορία:Μουσική
Ινδικές Ένοπλες Δυνάμεις

Οι **Ινδικές Ένοπλες Δυνάμεις** (αγγλικά: Indian Armed Forces, χίντι: भारतीय सशस्‍त्र सेनाएँ) είναι οι στρατιωτικές δυνάμεις της Δημοκρατίας της Ινδίας. Αποτελούνται από τρεις επαγγελματικούς ένστολους κλάδους, τον Στρατό Ξηράς, το Πολεμικό Ναυτικό και την Πολεμική Αεροπορία. Επιπλέον, οι Ινδικές Ένοπλες Δυνάμεις υποστηρίζονται από την Ινδική Ακτοφυλακή και τις παραστρατιωτικές οργανώσεις. (Τυφεκιοφόροι Άσαμ και Ειδική Συνοριακή Δύμανη) και διάφορες διυπηρεσιακές διοικήσεις και θεσμοί όπως η Διοίκηση Στρατηγικών Δυνάμεων, η Διοίκηση Ανταμάν και Νικόμπαρ και το Ενσωματομένο Αμυντικό Προσωπικό. Ο Πρόεδρος της Ινδίας είναι ο Ανώτατος Διοικητής των Ινδικών Ενόπλων Δυνάμεων. Οι Ινδικές Ένοπλες Δυνάμεις τελούν υπό τη διεύθυνση του Υπουργείου Άμυνας της κυβέρνησης της Ινδίας. Με δύναμη άνω του 1,4 εκατομμυρίων ατόμων, είναι η δεύτερη μεγαλύτερη στρατιωτική δύναμη στον κόσμο μετά την Κίνα, και έχει το μεγαλύτερο εθελοντικό στρατό στον κόσμο. Είναι σημαντικό να σημειωθεί ότι οι κεντρικές ένοπλες αστυνομικές δυνάμεις, οι οποίες συνήθως και εσφαλμένα αναφέρονται ως «Παραστρατιωτικές Δυνάμεις», έχουν επικεφαλής αξιωματικούς της Ινδικής Αστυνομικής Υπηρεσίας και τελούν υπό τον έλεγχο του Υπουργείου Εσωτερικών, όχι του Υπουργείου Αμυνας.

Οι Ινδικές Ένοπλες Δυνάμεις έλαβαν μέρος σε μείζονες στρατιωτικές επιχειρήσεις, όπως μεταξύ άλλων τους ινδο-πακιστανικούς πολέμους του 1947, του 1965 και του 1971, τον πορτογαλο-ινδικό πόλεμο του 1961, τον σινοϊνδικό πόλεμο του 1962, το «συμβάν Τσόλα» του 1967, τη σύγκρουση στον παγετώνα Σιατσέν το 1984 και στο Καργκίλ το 1999. Από το 1962, οι ινδικές ένοπλες δυνάμεις διατηρούν στενές στρατιωτικές σχέσεις με τη Ρωσία, συμπεριλαμβανομένης της συνεργασίας για την ανάπτυξη προγραμμάτων όπως το αεροσκάφος πέμπτης γενιάς (FGFA) και το πολυεθνικό αεροσκάφος μεταφοράς (MTA). Οπλισμένες με την «πυρηνική τριάδα», οι Ινδικές Ένοπλες Δυνάμεις εκσυγχρονίζονται συνεχώς, με επενδύσεις σε τομείς όπως τα συστήματα αντιπυραυλικής άμυνας. Η Ινδία τιμά τις ένοπλες δυνάμεις και το στρατιωτικό προσωπικό της σε ετήσια βάση στις Ημέρες Σημαίας των Ένοπλων Δυνάμεων στις 7 Δεκεμβρίου. 

Το Τμήμα Παραγωγής του Ινδικού Υπουργείου Άμυνας είναι υπεύθυνο για την εγχώρια παραγωγή εξοπλισμού που χρησιμοποιούν οι Ινδικές Ένοπλες Δυνάμεις. Περιλαμβάνει 41 ινδικά εργοστάσια πυρομαχικών υπό την εποπτεία του Συμβουλίου Εργοστασίων Πυρομαχικων και 23 αμυντικές μονάδες PSU (HAL, BEL, BEML, BDL, MDL, GSL, GRSE, MIDHANI, HSL, AWEIL, GIL, TCL, AVNL, MIL, YIL, IOL, DGQA, DOS, DΟP&C, DOOC&S, DEO και NIRDESH). Η Ινδία ήταν ο μεγαλύτερος εισαγωγέας αμυντικού εξοπλισμού το 2014, ενώ η Ρωσία, το Ισραήλ, η Γαλλία και οι Ηνωμένες Πολιτείες ήταν οι κορυφαίοι ξένοι προμηθευτές στρατιωτικού εξοπλισμού. Η κυβέρνηση της Ινδίας δρομολόγησε την πρωτοβουλία «Make in India» για να συμπεριλάβει την αμυντική παραγωγή της και να μειώσει την εξάρτηση από τις εισαγωγές, συμπεριλαμβανομένων των εισαγωγών και των προμηθειών στον τομέα της άμυνας.

## Παραπομπές


## Εξωτερικοί σύνδεσμοι
* 

Κατηγορία:Ινδικός Στρατός
Στάδιο Ζαφέρ

Το **Στάδιο Ζαφέρ** (τουρκικά: *Zafer Stadı*), επίσημα **Δημοτικό Στάδιο Μόρφου** είναι γήπεδο πολλαπλών χρήσεων στη Μόρφου στην ΤΔΒΚ. Το γήπεδο έχει χωρητικότητα 7.000 θεατών. Αποτελεί έδρα των ποδοσφαιρικών συλλόγων Μπαφ Ουλκού Γιουρντού και Μπινατλί και φυσική έδρα του Διγενή Ακρίτα Μόρφου.

## Ιστορία
Το γήπεδο είναι η φυσική έδρα του Διγενή Ακρίτα Μόρφου και του ΑΕΜ Μόρφου, οι οποίες εκδιώχθηκαν από την πόλη μαζί με τους κατοίκους της το 1974 από του Τούρκους, λόγω της Τουρκικής εισβολής. Το γήπεδο φιλοξένησε μερικούς αγώνες για το ELF Cup του 2006.

## Χρήση
Το γήπεδο σήμερα χρησιμοποιείται κυρίως για ποδοσφαιρικούς αγώνες.

## Παραπομπές


## Εξωτερικοί σύνδεσμοι
*Zafer Stadı europlan-online.de

Κατηγορία:Τουρκική Δημοκρατία της Βόρειας Κύπρου
Χοσέ Μουνιόθ

Ο **Χοσέ Αντόνιο Μουνιόθ** (ισπανικά: *José Antonio Muñoz*, 10 Ιουλίου 1942) είναι Αργεντινός σχεδιαστής κόμικς. Μαθητής του Αλμπέρτο Μπρέτσια και συνεργάτης των Έκτορ Χερμάν Οέστερχελντ και Φρανθίσκο Σολάνο Λόπεθ, θεωρείται από τους σημαντικότερους εν ζωή κομίστες. Είναι περισσότερο γνωστός για την πολυετή συνεργασία του με τον σεναριογράφο Κάρλος Σαμπάγιο, με τον οποίο δημιούργησαν τη σειρά *[[Άλακ Σίνερ]]*.

Ο Χοσέ Μουνιόθ συγκαταλέγεται στους βιρτουόζους του ασπρόμαυρου σχεδίου. Μεταξύ των δημιουργών που έχουν επηρεαστεί από τον Μουνιόθ είναι οι Ζακ Ταρντί και Φρανκ Μίλερ, ιδιαίτερα σε ό,τι αφορά το *[[Sin City (κόμικς)|Sin City]]*. Το 2007 βραβεύτηκε με το Μεγάλο Βραβείο στο Διεθνές Φεστιβάλ Κόμικς του Ανγκουλέμ.

## Συνεργασία με τον Κάρλος Σαμπάγιο
Λίγο μετά τη γνωριμία τους, οι Μουνιόθ και Σαμπάγιο ξεκίνησαν το *Άλακ Σίνερ*, ένα νουάρ κόμικ που διαδραματίζεται στη Νέα Υόρκη και το οποίο αγγίζει θέματα όπως η εξορία, η περιθωριοποίηση και τις κοινωνικές αδικίες. Ξεκίνησε το 1975 για το γαλλικό περιοδικό *[[Charlie Mensuel]]*, ενώ αργότερα μετακόμισε στο *[[(À suivre)]]*.

Το 1978 δημιούργησαν το *Le Bar à Joe* (1978), επίσης για το *(À suivre)*, το οποίο βραβεύτηκε στο Φεστιβάλ του Ανγκουλέμ. Άλλα κοινά τους έργα είναι το *Sudor* *sudaca* (1986) και το *Bilie Holiday* (1991), μια βιογραφία της γνωστής τραγουδίστριας.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αργεντινοί δημιουργοί κόμικς
Πρωτάθλημα ποδοσφαίρου Ουζμπεκιστάν

Το **Πρωτάθλημα Ουζμπεκιστάν στο ποδόσφαιρο** (ουζμπεκικά: Futbol bo'yicha O'zbekiston chempionati / «Artel Superliga», ρωσικά: «Суперлига») αποτελεί την κορυφαία κατηγορία στο σύστημα ποδοσφαιρικών πρωταθλημάτων Ουζμπεκιστάν.

Διοργανώτρια αρχή του πρωταθλήματος είναι η Ένωση Επαγγελματικού Ποδοσφαίρου Ουζμπεκιστάν υπό την εποπτεία της Ποδοσφαιρικής Ομοσπονδίας Ουζμπεκιστάν. Δημιουργήθηκε το 1992, ενώ αποτελείται από 16 ομάδες (από το 2015). Οι τρεις πρώτες ομάδες έχουν την ευκαιρία να συναγωνιστούν στο ΑΦΚ Τσάμπιονς Λιγκ, ενώ οι δύο τελευταίες υποβιβάζονται στην Α΄ Κατηγορία του Ουζμπεκιστάν.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στο Ουζμπεκιστάν
Ουζμπεκισταν
Πασχάλης Δούκας

Ο **Πασχάλης Δούκας** (1924 - 19 Αυγούστου 1999), του Τριαντάφυλλου, ήταν Έλληνας δημοσιογράφος, αντιστασιακός και πολιτικός της Αριστεράς. 

## Βιογραφία
Γεννήθηκε το 1924 και ανέπτυξε αντιστασιακή δράση με την ΕΠΟΝ και τον ΕΛΑΣ στο Παγγαίο.

### Πολιτική σταδιοδρομία
Εντάχθηκε στην ΕΔΑ (αργότερα ήταν μέλος της κεντρικής επιτροπής του ΚΚΕ Εσωτερικού) και εξελέγη βουλευτής Καβάλας το 1964. Το 1989 διορίστηκε Νομάρχης Έβρου, υπηρετώντας ως το 1990. Απεβίωσε τον Αύγουστο του 1999.

## Παραπομπές

Κατηγορία:Βουλευτές Καβάλας
Κατηγορία:Βουλευτές εκλεγμένοι με την ΕΔΑ
Κατηγορία:Νομάρχες Έβρου
Μεγάλο Βραβείο της πόλης του Ανγκουλέμ

Το **Μεγάλο Βραβείο της πόλης του Ανγκουλέμ** (γαλλικά: *Grand Prix de la ville d'Angoulême*) είναι βραβείο που δίνεται κάθε χρόνο στο Διεθνές Φεστιβάλ Κόμικς του Ανγκουλέμ ως αναγνώριση για το σύνολο του έργου ενός δημιουργού και για τη συνεισφορά του στην εξέλιξη των κόμικς. Αν και η πλειονότητα των βραβευθέντων αφορά Γάλλους ή Βέλγους, κατά καιρούς έχουν τιμηθεί δημιουργοί και από άλλες χώρες, όπως η Ιταλία και η Ελβετία. 

Οι ιθύνοντες έχουν κατηγορηθεί για την σχεδόν μηδενική βράβευση ή υποψηφιότητα γυναικών. 

## Κατάλογος βραβευθέντων

## Παραπομπές


Κατηγορία:Βραβεία κόμικς
Άγιος Δημήτριος Πόρων

Ο **Άγιος Δημήτριος** είναι χωριό του δήμου Δίου-Ολύμπου στον νομό Πιερίας. Σύμφωνα με τα στοιχεία της απογραφής του 2011 ο πληθυσμός του ανέρχεται στους 14 κατοίκους.

## Γενικά στοιχεία
Ο Άγιος Δημήτριος είναι κτισμένος σε υψόμετρο 100 μέτρων και καταγράφεται για πρώτη φορά ως αυτόνομος οικισμός κατά την απογραφή του 1971, σύμφωνα με την οποία είχε 63 κατοίκους.

Μέχρι το 1997 ανήκε στην κοινότητα Πόρων της επαρχίας Πιερίας και στη συνέχεια υπήχθη στον δήμο του Ανατολικού Ολύμπου. Μετά τη μεταρρύθμιση της τοπικής αυτοδιοίκησης του 2011, ο Άγιος Δημήτριος υπάγεται μαζί με τους Πόρους και τους Νέους Πόρους στην τοπική κοινότητα Πόρων της δημοτικής ενότητας Ανατολικού Ολύμπου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Πιερίας
Κατηγορία:Δήμος Ανατολικού Ολύμπου
Κατηγορία:Δήμος Δίου - Ολύμπου
Αγιάννης Πιερίας

Ο **Αγιάννης** είναι πεδινός οικισμός του δήμου Πύδνας - Κολινδρού στην περιφερειακή ενότητα Πιερίας της Κεντρικής Μακεδονίας. Σύμφωνα με την απογραφή του 2011, ο πληθυσμός του ανέρχεται στους 42 κατοίκους.

## Γενικά στοιχεία
Ο Αγιάννης είναι κτισμένος σε υψόμετρο 5 μέτρων. Αναγνωρίστηκε επίσημα ως οικισμός το 1981 και στην απογραφή του ιδίου έτους είχε έναν κάτοικο. Διοικητικά υπαγόταν μέχρι το 1997 στην επαρχία Πιερίας, ενώ στη συνέχεια υπήχθη στον δήμο Μεθώνης. Από το 2011 ανήκει στον καλλικρατικό δήμο Πύδνας-Κολινδρού.

## Απογραφές πληθυσμού

## Παραπομπές


Καστανια
Κατηγορία:Δήμος Πύδνας - Κολινδρού
Υπολογιστής ταμπλέτα Σάμτζιγιον

Ο **Υπολογιστής ταμπλέτα Σάμτζιγιον** (κορεατικά χάνγκουλ: 판형 콤퓨터 삼지연, μεταγραφή στο λατινικό αλφαβητο: p’anhyŏng k’omp’yut’ŏ samjiyŏn) είναι Βορειοκορεατικός υπολογιστής ταμπλέτα ο οποίος έχει αναπτυχθεί από το Ινστιτούτο Έρευνας Τεχνολογίας Πολυμέσων του Κορεατικού Κέντρου Υπολογιστών, και χρησιμοποιεί το λογισμικό Android. Είναι η πρώτη ταμπλέτα της χώρας η οποία είναι ικανή να λάβει τηλεοπτικές μεταδόσεις.

Η ταμπλέτα περιέχει έναν περιηγητή με υποστήριξη για το Βορειοκορεατικό εσωτερικό δίκτυο Γκουάνγκμιονγκ. Ωστόσο, δεν υπάρχει υποστήριξη Wi-Fi.

Θεωρείται ότι οι υπολογιστές έχουν κατασκευαστεί στην Κίνα και το λογισμικό τους έχει τοπικοποιηθεί για τη Βόρεια Κορέα.

## Παραπομπές

Κατηγορία:Υπολογιστές ταμπλέτες
Κατηγορία:Βόρεια Κορέα
Σημαία της Αυστραλιανής Αμυντικής Δύναμης

Η **Σημαία της Αυστραλιανής Αμυντικής Δύναμης** (αγγλικά: *Australian Defence Force Ensign*) είναι σημαία της Αυστραλίας η οποία εκπροσωπεί τις Τρεις Υπηρεσίες (tri-service) της Αυστραλιανής Αμυντικής Δύναμης. Η σημαία χαρακτηρίστηκε ως "Σημαία της Αυστραλίας" σύμφωνα με το άρθρο 5 του νόμου περί σημαιών του 1953 στις 14 Απριλίου 2000.

Το Βασιλικό Αυστραλιανό Πολεμικό Ναυτικό και η Πολεμική Αεροπορία έχουν σημαίες, τη σημαία του Αυστραλιανού Ναυτικού Ναυτικού και τη σημαία τής Αυστραλιανής Πολεμικής Αεροπορίας αντίστοιχα. Ο στρατός παραδοσιακά έχει χρησιμοποιήσει την αυστραλιανή σημαία. Η Σημαία της Άμυνας υποτίθεται ότι χρησιμοποιείται στην περίπτωση κοινών δραστηριοτήτων. Οι σημαίες του προσωπικού των διοικήσεων των τριών υπηρεσιών, όπως του Αρχηγού Άμυνας και του Υπουργού Άμυνας, προέρχονται από τη Σημαία της Άμυνας.

Αποτελείται από τρεις κάθετες ζώνες: σκούρο μπλε, κόκκινο και γαλάζιο, που αντιπροσωπεύουν το πολεμικό ναυτικό, το στρατό ξηράς και την πολεμική αεροπορία αντίστοιχα. Στο κέντρο υπάρχει το έμβλημα των τριών υπηρεσιών με κίτρινο χρώμα. Το έμβλημα αυτό φέρει μια άγκυρα, σπαθιά και έναν αετό με φτερά σε προέκταση πάνω από ένα μπούμερανγκ και κάτω από την κορυφή στην οποία υπάρχει το Αστέρι της Κοινοπολιτείας.

## Παραπομπές


## Εξωτερικοί σύνδεσμοι
* 

Κατηγορία:Σημαίες της Αυστραλίας
Ιερά Μητρόπολις Ελευθερουπόλεως

Η **Ιερά Μητρόπολις Ελευθερουπόλεως** είναι μια από τις Μητροπόλεις των λεγομένων «*Νέων Χωρών*» της Εκκλησίας της Ελλάδος. Έδρα της είναι η πόλη της Ελευθερούπολης και περιλαμβάνει το δυτικό τμήμα της περιφερειακής ενότητος Καβάλας, δηλαδή τον καλλικρατικό Δήμο Παγγαίου. Μητροπολίτης της είναι από το 2004 ο Χρυσόστομος (Αβαγιανός).

## Ιστορικά στοιχεία
### Επισκοπικός κατάλογος

[thumb|300px|Ο Ναός Αγίου Νικολάου Ελευθερουπόλεως όπου ενταφιάστηκε στις 12 Μαΐου 1919 ο μάρτυρας [Μητροπολίτης Ελευθερουπόλεως Γερμανός Σακελλαρίδης.]]

## Αρχιερατικές Επιτροπείες
**1) Αρχιερατική Επιτροπεία Ελευθερουπόλεως - Κωμόπολη - Χωριά**
*Ελευθερούπολη - Άγιος Νικόλαος (Μητροπολιτικός), Άγιος Ελευθέριος
*Ακροβούνι - Κοίμησις της Θεοτόκου
*Αυλή - Προφήτης Ηλίας
*Δωμάτια - Άγιοι Κωνσταντίνος και Ελένη
*Εξοχή - Αγία Παρασκευή
*Κηπιά - Άγιος Γεώργιος
*Μέλισσα - Άγιος Δημήτριος
*Μελισσοκομείο - Άγιος Γεώργιος
*Μεσιά - Αγία Βαρβάρα
*Μεσότοπος - Τίμιος Πρόδρομος
*Πυργοχώρι - Άγιος Αντώνιος
*Σιδηροχώρι - Άγιος Γεώργιος
*Χρυσόκαστρο - Παμμέγιστοι Ταξιάρχαι

**2) Αρχιερατική Επιτροπεία Ελευθερών - Χωριά**
*Άγιος Ανδρέας - Άγιος Απόστολος Ανδρέας
*Ελαιοχώρι - Άγιος Γεώργιος
*Ελευθερές - Παμμέγιστοι Ταξιάρχαι
*Μυρτόφυτο - Κοίμησις της Θεοτόκου
*Νέα Ηρακλείτσα - Παναγία Φανερωμένη και Άγιος Γεώργιος
*Νέα Πέραμος - Άγιος Νικόλαος, Παναγία Φανερωμένη
*Φωλιά - Άγιος Γεώργιος

**3) Αρχιερατική Επιτροπεία Ορφανού - Χωριά**
*Ακροπόταμος - Άγιος Δημήτριος
*Γαληψός - Άγιος Δημήτριος
*Κάριανη - Άγιος Αθανάσιος
*Κοκκινοχώρι - Άγιος Νέστωρ
*Μεσορόπη - Άγιος Γεώργιος
*Μουσθένη - Κοίμησις της Θεοτόκου
*Ορφάνι - Κοίμησις της Θεοτόκου
*Οφρύνιο - Άγιος Γεώργιος
*Παραλία Οφρυνίου (Τούζλα) - Μεταμόρφωσις Του Σωτήρος
*Πλατανότοπος - Άγιος Αθανάσιος
*Ποδοχώρι - Άγιος Γεώργιος

**4) Αρχιερατική Επιτροπεία Παγγαίου - Χωριά**
*Άγιος Χριστόφορος - Άγιος Ιωάννης ο Θεολόγος
*Αντιφίλιπποι - Ζωοδόχος Πηγή
*Γεωργιανή - Ύψωσις Τιμίου Σταυρού
*Δρυάδα - Άγιος Παντελεήμων
*Νικήσιανη - Εισόδια της Θεοτόκου
*Παλαιοχώρι - Άγιος Γεώργιος
*Χορτοκόπι - Άγιος Ευγένιος ο Τραπεζούντιος

## Ιερές Μονές
* Ιερά Μονή Αγίου Δημητρίου, Νικήσιανη
* Ιερά Μονή Κοιμήσεως Θεοτόκου «Παγγαιωτίσσης», Χορτοκόπιο
* Ιερά Μονή Αγίου Παντελεήμονος, Χρυσόκαστρο
* Ιερά Μονή Τιμίου Προδρόμου, Νικήσιανη

## Προσκυνήματα
* Παναγίας Νέας Περάμου: η πανήγυρις τελείται στις 15 Αυγούστου (Κοιμήσεως της Θεοτόκου).
* Αγίας Παρασκευής Ελευθερουπόλεως: πανήγυρις 26 Ιουλίου.
* Αγίου Νεκταρίου Ελευθερουπόλεως: φυλάσσεται τεμάχιο Λειψάνου. Πανήγυρις 9 Νοεμβρίου.
* Παναγίας Φανερωμένης Νέας Ηρακλείτσης: Η Ιερά Εικόνα της Παναγίας της Φανερωμένης προέρχεται από την Ηρακλείτσα της Ανατολικής Θράκης και μεταφέρθηκε από τους πρόσφυγες στη Νέα Ηρακλείτσα Καβάλας. Εκεί υπάρχει, επίσης, η Κάρα του Αγίου Χαραλάμπους του Ιερομάρτυρος. Η πανήγυρις τελείται στις 23 Αυγούστου (Εννιάμερα της Παναγίας).

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 

## Εξωτερικοί σύνδεσμοι
* Ιερά Μητρόπολις Ελευθερουπόλεως, επίσημη ιστοσελίδα
* Παναγίες της Μικράς Ασίας και της Θράκης - άρθρο Ένωσης Μικρασιατών Φοιτητών

Ελευθερουπολεως
Κατηγορία:Ελευθερούπολη
Τρουπακέικα Μεσσηνίας

Τα **Τρουπακέικα**  είναι μικρός οικισμός κοντά στο Κοπανάκι και υπάγεται διοικητικά στον Δήμο Τριφυλίας, του Νομού Μεσσηνίας.

## Ιστορικό οικισμού
Ο οικισμός Τρουπακέικα, ο οποίος ανήκει στη δημοτική ενότητα Αετού, αναγνωρίστηκε το 2011, και προσαρτήθηκε στον νέο Δήμο Τριφυλίας, στον οποίο έχει ενταχθεί και η τοπική κοινότητα Κοπανακίου, στην οποία υπάγεται. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός, με βάση την απογραφή του 2011, έχει 15 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

## Δείτε επίσης
* πρώην Δήμος Αετού Μεσσηνίας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Ριζοχώρι

Με την ονομασία **Ριζοχώρι** ή *Ριζοχώριον* μπορεί να αναφέρονται οι εξής οικισμοί:

* Ριζοχώρι Μεσσηνίας, οικισμός της δημοτικής ενότητας Αετού του Δήμου Τριφυλίας.
* Ριζοχώρι Πέλλας, οικισμός της δημοτικής ενότητας Εξαπλατάνου του Δήμου Αλμωπίας.
Χοντρομπίγουλη

Η **χοντρομπίγουλη** ή μπίγουλη ή χοντρομενούδελο είναι σούπα ντομάτας με χοντρό φιδέ, η οποία συνηθίζεται στην Αχαΐα και στην Ηλεία. 

Η καταγωγή του πιάτου είναι από τα Επτάνησα. Η ονομασία «μπίγουλι» μάλλον προέρχεται από ένα ιταλικό ζυμαρικό που ονομάζεται μπίγκολι (Bigoli). 

## Αναφορές
2. Επίσης, σούπα με χοντρή χυλοπίτα και γάλα.
Κατηγορία:Σούπες
Κατηγορία:Ελληνική κουζίνα
Γκαλίντο Β΄ Αθνάρεθ της Αραγωνίας

Ο **Γκαλίντο Β´ Αθνάρεθ** (ισπανικά: *Galindo II Aznárez*) Κόμης της Αραγωνίας (893 - 922) ήταν γιος του Αθνάρ Β´ Γκαλίντεθ της Αραγωνίας που τον διαδέχθηκε στην  Κομητεία της Αραγωνίας και της Οννέκα Γκαρθές της Παμπλόνα κόρης του βασιλιά Γκαρθία Ίνιγεθ της Παμπλόνα.
Υποστήριξε το πραξικόπημα της Παμπλόνα (το 905) το οποίο είχε ως αποτέλεσμα την αλλαγή στην εξουσία της παμπλονέζικης δυναστείας Ίνιγεθ-Αρίστα από την δυναστεία Χιμένεθ, έναν άλλο κλάδο πιο ευνοϊκό για τα συμφέροντα της Αραγωνίας.

## Γάμοι και απόγονοι

Παντρεμένος σε πρώτο γάμο με την Αθιβέγια, κόρη του κόμη της Γασκώνης Γκαρσία Σάντσεθ  και της Αμούνας της Περιγκόρ, με την οποία είχε τρία παιδιά:
* Τόδα Γκαλίντεθ, σύζυγος του κόμη Βερνάρδου Α´ της Ριβαγόρθα.
* Ρεδέμπτους Γκαλίντεθ, επίσκοπος.
* Μιρόν Γκαλίντεθ. Πρέπει να πέθανε πριν από τον πατέρα του και δεν κληρονόμησε την κομητεία ως νόμιμος διάδοχος.
Σε δεύτερο γάμο ήταν παντρεμένος με την Σάντσα Γκαρθές, κόρη του Γκαρθία Χιμένεθ και της Ονέκας Ρεβεγιέ της Σανκουέσα. Ήταν γονείς των:
* Ανδρεγότο Γκαλίντεθ, η οποία κληρονόμησε την κομητεία της Αραγωνίας καθώς δεν είχε ο πατέρας της νόμιμους διαδόχους γιους. Ήταν η βασίλισσα της Παμπλόνα από το γάμο της με τον ξάδελφο της Γκαρθία Σάντσεθ της Παμπλόνα.
* Βελασκίτα Γκαλίντεθ.
Είχε ακόμα πολλά γνωστά νόθα παιδιά, τους Γουντίλσο, Σάντσο, Βελάσκο, Μπάνθο —πατέρας ενός Γκαλίνντο — και Αθνάρ. ο Γουντίλσο παντρεύτηκε με την Αύρα, κόρη του Κιντίγε. Αναφέρεται στα χρονικά ως κόμης της Αραγωνίας για λογαριασμό της αδελφής του, βασίλισσας Ανδρεγότο.

## Δείτε επίσης

* Κατάλογος μοναρχών της Αραγωνίας
* Κομητεία της Αραγωνίας

## Παραπομπές


## Βιβλιογραφία
* 
* 
* 
* 

Κατηγορία:Μονάρχες της Αραγωνίας
Κατηγορία:Ιστορία της Αραγωνίας
Άσπα Στασινοπούλου

Η **Άσπα Στασινοπούλου** (Αθήνα, 1935 - 31 Ιουλίου 2017) ήταν Ελληνίδα εικαστικός.

## Βιογραφικό
Γεννήθηκε στην Αθήνα το 1935. 

Το 1959 πήγε στο Παρίσι όπου σπούδασε ζωγραφική στην École des beaux arts μέχρι και το 1963. Εκεί γνώρισε το Γιάννη Τσαρούχη με τον οποίο συνδέθηκε φιλικά και καλλιτεχνικά. Μετά το τέλος των σπουδών της επέστρεψε για λίγο στην Ελλάδα όπου το 1966 πραγματοποίησε την πρώτη ατομική της έκθεση στη **Γκαλερί Άστορ** στην Αθήνα. Το 1968 εγκαταστάθηκε εκ νέου στο Παρίσι απογοητευμένη απ' τις πολιτικές και κοινωνικές εξελίξεις στην Ελλάδα ύστερα απ' την άνοδο της Δικτατορίας. Το 1969 εγκαταστάθηκε στο Λονδίνο όπου έζησε κι εργάστηκε μέχρι το 1974. Αρχικά ασχολήθηκε με τη ζωγραφική όμως αργότερα εισήγαγε στη δουλειά της κι άλλα μικτά υλικά όπως διάφορα έτοιμα αντικείμενα, φωτογραφικές εκτυπώσεις, ταινίες Super 8 και πολλά άλλα εκφραστικά μέσα ακολουθώντας από νωρίς τις πρωτοποριακές τάσεις της δεκαετίας του '70. Το έργο της, το οποίο περιλαμβάνει κυρίως κατασκευές κι εγκαταστάσεις στο χώρο με διάφορα υλικά και διάφορες εικαστικές δράσεις, το παρουσίασε σε περιορισμένο αριθμό ατομικών εκθέσεων στην Αθήνα, στο Άμστερνταμ και στο Λονδίνο κυρίως. Επίσης το 1985 συμμετείχε στην Μπιενάλε η οποία διοργανώθηκε στο Σάο Πάολο της Βραζιλίας. 

Απεβίωσε στις 31 Ιουλίου 2017, σε ηλικία 82 ετών. Κηδεύτηκε στις 2 Αυγούστου στο Πρώτο Νεκροταφείο Αθηνών.

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Ελληνίδες ζωγράφοι